OpenLLM-France/wikimedia huggingface dataset:
# Saturnalia

Saturnalia (latinez) edo Saturnoren jaiak Antzinako Erromako festa garrantzitsuak ziren. Erromako Foroko Saturnoren tenpluan hasten ziren eta haien bitarteaz otoruntza publiko handi batean, opariak trukatzen ziren. Modu batez deskribatzeko, inauterien eta Gabonen arteko nahasketa ziren. Giro hartan jendartearen arauak desagertzen ziren. Eliza Kristauak lan handiak izan zituen festa horiez ezabatzeko eta, azkenik, beste batzuez ordezkatu zituen, bereziki Eguberriaz

## Festen esanahia

Saturnalia ospatzeko bi arrazoi zeuden:
* nekazaritzaren jainkoa zen Saturnori omenaldia egitea, edo
* jeneral garaile baten aldeko ospakizuna.

## Ospakizunak

Saturnoren lehendabiziko festak abenduaren 17tik 23ra ospatzen ziren: urteko garai iluna izanik, kandelak eta lastargiak pizten ziren eta etxeak, bestetik, landarez apaintzen. Ziur aski, jatorriz, nekazaritza lanen amaiera ospatzen ziren horrela, egin beharrekoak gutxitzen zirenean. Zazpi egunean, festak kaleak hartzen zituen eta jende guztia, esklabuak barne, ospakizunetan murgiltzen zen. Haien lehen aipamen ofiziala K. a. III. mendekoa da.

## Erreferentziak

* ↑ Miller, John F. (2010). The Oxford Encyclopedia of Ancient Greece and Rome. Oxford University Press. 172.or.
* ↑ http://www.kindsein.com/es/15/tradiciones/362/
* ↑ Navarro Antolín, Fernando (2010) Saturnales, Macrobio. Gredos argitaletxea. 9.or.

## Ikus, baita ere

* Eguberri
* Saturno (mitologia)

## Kanpo estekak

* (Gaztelaniaz): Eguberria eta Saturnalia
* Datuak: Q207213
* Multimedia: Saturnalia / Q207213
# Saturniidae

Saturniidae Bombycoidea superfamiliaren barnean lepidopteroen familia da. Familiak 1.300-1.500 espezie inguru ditu. Sitsarik handienak familia honetakoak dira, esate baterako Paboi handia (Saturnia pyri), Europako intsektu handiena.

## Kanpo estekak

* Datuak: Q843104
* Multimedia: Saturniidae / Q843104
* Espezieak: Saturniidae
# Saturnino Legarda

Saturnino Legarda (Legarda, 1896ko irailaren 28a - Iruñea, 1970eko irailaren 3a) nafar elizgizona, organista eta musikagilea izan zen.

## Bizitza

Iruñean eta Donostian egin zituen organo, harmonia, kontrapuntu eta fuga ikasketak. 1913. urtean, kaputxinoen ordenan sartu zen, eta 7 urte geroago, apaiz egin zen. 1923. urtean, Buenos Airesera jo zuen, eta 40 urte eman zituen bertan. Stravinski, Respighi, Casella, Malipiero, Ravel, Perosi eta, batez ere, Manuel de Falla musikagile handiekin harreman estuak izan zituen. Mezak, ofizioak eta hil-otoitzak idatzi zituen, batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12267124
# Saturnino Bellido

Saturnino Bellido Díaz (Ablitas, 1840ko azaroaren 20a - Zaragoza, 1920ko martxoaren 27a) nafar bide, ubide eta portuetako ingeniaria izan zen. 1881 eta 1889 artean Tarragonako portua zuzendu zuen. Gero, 1905era arte Zaragozan lan egin zuen.
# Saturnino Echeverría

Saturnino Echeverría, Muchacho ezizenez, Uruguaiko pilotaria zen.

## Biografia

Montevideon jaioa, Uruguaiko hiriburuaren eta Gipuzkoako Berrobi eta Tolosa herrien artean hazi zen. Bere jaioterrian hasi zuen kirol ibilbidea eta 1891n Espainiara zabaldu zuen, Madrilgo Jai Alai frontoia inauguratu ostean. Bere ibilbide osoa Pedro Echeverríarekin, Tandilero ezizenarekin, bikotea osatu ohi zuenarekin lotuta egon zen.

## Erreferentziak

* ↑ «Echeverría, Saturnino» Enciclopedia Auñamendi.

## Bibliografia

* Andrade, Benito Mariano (1894). «Muchacho y Tandilero». Carácter y vida íntima de los principales pelotaris. Madrid: Establecimiento tipográfico de Ricardo Fé. pp. 44-46. Wikidata Q116370838.
* Peña y Goñi, Antonio (1892). «Muchacho». La pelota y los pelotaris II. Madrid: Imprenta de José M. Ducazcal. pp. 127-138. Wikidata Q116373695.
# Saturnino García

Saturnino García (Barriones de la Vega, Cimanes de la Vega, Leon, Espainia, 1935eko otsailaren 5a - ) Euskal Herrian errotutako antzezlea da. Leonen jaioa izan arren gaztarotik Barakaldon bizi eta peoi ibili zen metalurgian.
1995ean, aktore berrien Goya Saria lortu zuen.

## Biografia

Lehen mailako irakaskuntza ikasketak eskola landako lanekin tartekatu zituen. 1952an bere familiarekin Barakaldora bizitzera joan zen eta bertan peoi metalurgiko bezala egin zuen lan. 1956an lantegia alde batera utzi eta errezitatzaile, aurkezle eta pailazo bezala espezializatu zen. Hainbat herritako festetan funtzio ugari egin zituen. 1965ean Madrilgo antzoki batean aurkitu zuen lan eta 1966an Bilboko "Akelarre" taldean sartu zen.
Nahiz eta esperientzia luzea izan bizitza osoan zehar antzezle-lanetan, 1995ean heldu zitzaion fama, Justino, un asesino de la tercera edad filmean eginiko lanagatik Goya Saria eskuratu zuenean, hain zuzen.
Saturnino García bigarren mailako antzezle bikaina da, protagonisten aldamenean egonik ere filmaren osotasuna biribiltzen laguntzen duten horietakoa. Bere ibilbide luzean hogeita hamalautik gora filmetan parte hartu du. El viaje a ninguna parte (1985) izan zuen lehen film luzea.
Espainiako zuzendari garrantzitsuenekin lan egin du, Álex de la Iglesia, Vicente Aranda, Carlos Saura eta La Cuadrillarekin, esaterako.
Besteak beste, film hauetan parte hartu du: Todo por la pasta (1990), Amantes (1991), Acción Mutante (1993), Justino, un asesino de la tercera edad (1995), Matías, juez de línea (1996), Atilano, presidente (1998), Goya en Burdeos (1999) eta Lista de espera (1999).

## Filmografia hautatua

* Shevernatze, un ángel corrupto (2007)
* El Lobo (2004)
* Agujeros en el cielo (2004)
* El último tren (2002)
* Marujas asesinas (2001)
* La mujer más fea del mundo (1999)
* Goya en Burdeos (1999)
* Lisboa (1999)
* Matías, juez de línea (1996)
* El día de la bestia (1995)
* Boca a boca (1995)
* Salto al vacío (1995)
* Nadie hablará de nosotras cuando hayamos muerto (1995)
* Así en el cielo como en la tierra (1995)
* Siete mil días juntos (1994)
* Justino, un asesino de la tercera edad (1994)
* Todo es mentira (1994)
* Cómo ser infeliz y disfrutarlo (1994)
* Acción mutante (1993)
* Todo por la pasta (1991)
* Amantes (1991)
* El viaje a ninguna parte (1986)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskadiko Filmategia. García , Saturnino. .
* Datuak: Q9074772
# Saturnia

Saturnia Saturnidae familiako lepidopteroen genero bat da. Kide gehienak Paleartikoan bizi dira, Kaliforniako txaparralen bizi diren hiru espezie (S. mendocino, S. walterorum eta S. albofasciata) izan ezik.

## Espezieak

* Saturnia atlantica Lucas, 1848
* Saturnia cameronensis Lemaire, 1979
* Saturnia centralis Naumann & Loeffler, 2005
* Saturnia cephalariae (Romanoff, 1885)
* Saturnia cidosa Moore, 1865
* Saturnia cognata Jordan in Seitz, 1911
* Saturnia koreanis Brechlin, 2009
* Saturnia luctifera Jordan in Seitz, 1911
* Saturnia mendocino Behrens, 1876
* Saturnia pavonia
* Saturnia pavoniella
* Saturnia pinratanai Lampe, 1989
* Saturnia pyretorum Westwood, 1847
* Saturnia pyri
* Saturnia spini
* Saturnia taibaishanis Brechlin, 2009
* Saturnia walterorum Hogue & Johnson, 1958

## Kanpo estekak

* Datuak: Q1325847
* Multimedia: Saturnia (Saturniidae) / Q1325847
* Espezieak: Saturnia
# Saturnino Soloeta

Saturnino Soloeta Iturrondobeitia (Erlijio-izena: Dimako Fernando) (Dima, 1881eko otsailaren 11 – Manila, Filipinak, 1964ko ekainaren 21a) bizkaitar idazlea eta elizgizona izan zen.
Dimako Bargondia auzoan jaioa, hamazazpi urte zituela kaputxinoen ordenan sartu zen, eta 1908an apaiz egin zen. Ondoren Friburgoko Unibertsitatean osatu zituen ikasketak. Handik, 1909an Hego Amerikara joan eta hamahiru urtez egon zen Argentinan eta hiru Txilen.
1928an Txinako Gansuko elizbarrutira joan zen misiolari. 1933ko azaroan gerrilari komunistek atxilotu eta kartzelan sartu zuten hiru hilabetez. Mao Zedongek 1949an boterea lortu ondoren, misiolariek jazarpena jasan zuten eta horren ondorioz, Txinan 26 urte eman ondoren, 1954an Filipinetara joan behar izan zuen ihesi. Han ibili zen misiolari hamar urtez, hil zen arte.

## Idazlanak

* Curso primero del idioma vasco (1912)
* Curso segundo del idioma vasco (1913)
* Conjugación sintética del verbo vasco (1913)
* Le petit basque: Cours élémentaire de Grammaire Basque, dialecte Labourdin (1913)
* Ensayo de unificación de dialectos baskos (1922)
* Mi cautiverio bajo el dragón rojo (1934), (Polikarpo Iraizozek euskaratu zuen oroitzapen-liburua).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Iñaki Sarriugarte Irigoien: Dimatik Manilara, Argentina eta Txinan barna. Aita Soloeta-Dima (1881-1964)
* ↑ Karmel aldizkaria: Dimatik mundura: atzerrietan ere euskaldun
* Datuak: Q12267126
# Salmanasar III.a

Salmanasar III.a, Asurnasirpal II.aren seme eta oinordekoa, Asiriako errege izan zen K.a. 858 eta K.a. 824 bitartean.
Bere erregealdia, Asiria eta Siria inguruko estatuekin eta Anatolia hegoalde eta ekialdearen aurkako borrokengatik bereiztu zen, guzti hauek, merkataritza bidezko komunikazio bideen asiriar kontrola ezabatzeko.

## Hedapena Sirian

Koalizio hauetako lehenak, Bit Adini, Karkemish, Hilakku eta Pattinek eratua (guztiak Siria eta Zilizia iparraldekoak), Asiriaren aurka borrokatu zuten Salmanasar III.a tronuratu zenean, honek, azkenik, haiek garaitu zituelarik, Bit Adini erantsiz, koalizioaren buru zena eta probintzia bihurtu zuena, eta haren hiriburua, Til Barsip, Eufrates ibaiaren ertzean zegoena, Kar-Shulman-ashare-du ("Salmanasarren portua") bezala berbataiatu zuen. Bit Adiniren aurka lortutako garaipenak, Asiriari, Eufrates ibaiaren bidez, ekialderanzko sarbidea eman zion.

## Hedapena ekialdean

Beranduago, K.a. 853an, Asseko Herrialdea (Damasko), Hama eta Israel zati ziren Siria ekialde eta hegoaldeko beste estatu koalizio bati aurre egin behar izan zion. Zailtasun larriak igaro eta Qarqarreko guduan garaitua izan ondoren, Asiriak koalizioa garaitzea lortu zuen, lau guduren ondoren, soilik K.a. 845ean eta ondoren, jarraikako kanpainaren presioaren ondorioz, koalizioa K.a. 841ean desagertu zen, Salmanasar III.ak, azkenik, Israeleko Jehuri zergaordaina aldarrikatu ahal izan zionean.

## Hedapena Anatolian

Soilik ekialdean lortutako garaipenaren ondoren lortu zuen Salmanasarrek, Anatolia inguruan bere domeinua sendotzea, non Malatya, Que eta Tabal estatu neohititek, Qarqarreko guduan Asiriaren etsaiei laguntza eman zieten. Asiriar tropek, Taurus mendiak zeharkatu zituzten, non Amanus mendian, Salmanasar III.ak, hilarri bat jarri zuen, mila urte lehenago, Anum-Khirbi izeneko erreg hurritar batek jarritakoaren ondoan.

## Harremanak Babiloniarekin

Asiria eta Babiloniaren arteko harremanetan, bi erresumen arteko elkarlaguntza mantendu zen. Salmanasar III.a, Babiloniako errege zen Marduk-zakir-shumi I.ari laguntzera joan zen, azken honen anaiak, tronua mehatxatu zuenean, asiriarrek desegitea lortu zuten matxinada batekin, eta Marduk berriz jarri zuen tronuan. Ondoren, Babiloniari arazoak sortzen zizkioten eskualdeko tribu aramear eta kaldearrei eraso zien. Azkenik, hiriarekin zuen ituna berretsi zuen, Salmanasarren tronuaren zokalo batean zizelkaturiko erliebe batean oroitutako gertaera.

## Oinordekotza arazoak

Salmanasar III.aren erregealdiko azken urteetan, bere oinordeko izango zen Shamshi Adad V.aren eta honen anaia Ashur-dain-aplaren arteko borroka gertatu zen, tronua bereganatzeko. Azkenik, lehenak irabazi zuen, eta Shamshi Adad V.a bezala koroatua izan zen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..

## Ikus, gainera

* Salmanasar III.aren obelisko beltza
* Datuak: Q211928
* Multimedia: Shalmaneser III / Q211928
# Salmanasar

Salmanasar Asiriako zenbait erregeen izena da:
* Salmanasar I.a (K.a. 1274 – K.a. 1245)
* Salmanasar II.a (K.a. 1031 - K.a. 1019)
* Salmanasar III.a (K.a. 859 -K.a. 824)
* Salmanasar IV.a (K.a. 783 - K.a. 773)
* Salmanasar V.a (K.a. 727 - K.a. 722)

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
# Salmanasar I.a

Salmanasar I.a (K.a. 1274-K.a. 1245), Asiriako erregea izan zen inperio ertainaren garaian.
Tronura, bere aita Adad-nirari I.a hil ondoren igo zen, eta laster sartu zen zenbait gerretan, horietatik garrantzitsuena, Urhi-Teshuben hititen aurkakoa, bere aliatua zen Wasashatta Mitanniko tronuan berriz jartzen saiatu zena, Asiriaren basailua zen erresuma Adad-nirariren garaitik. Erabateko garaipena lortu zuen hititen aurka, berriki erantsitako Mesopotamiako lurraldeen gaineko kontrola eta Mitanni zuzenean asiriar probintzia bihurtzea ziurtatzea ahalbidetu ziona.
Hititen aurka gerran aritzeaz gain, Salmanasarrek (Assur hirian aurkitutako bere urte liburu propioen arabera), zenbait kanpaina aurrera eraman zituen bere aitak erantsitako lurraldeetan, asiriar nagusitasuna ziurtatzeko. Honela, eurei buruz askorik ezagutzen ez den erresuma batzuk konkistatu zituen, Arinnu edo Taie, adibidez, eta arameoak garaitu zituen, honek, lehen aldiz, Mesopotamian kolonia asiriarrak ezartzea ahalbidetu ziolarik; kolonizatze politiko honek, indarrean jarraitu zuen mende betez. Gainera, Nimrud hiria sortu eta Ninive eta Assur edertu zituen.
Bere oinordekoa, bere seme Tukulti-Ninurta I.a izan zen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
* Datuak: Q310142
* Multimedia: Shalmaneser I / Q310142
# Salman Saudi Arabiakoa

Salman bin Abdulaziz Al Saud (arabieraz: سلمان بن عبدالعزيز آل سعود‎, Salmān bin ʿAbd al-ʿAzīz ʾĀl Saʿūd, salˈmaːn bin ʕabdulʕaˈziːz ʔaːl saˈʕuːd ahoskatua; 1935eko abenduaren 31) Saudi Arabiako erregea da. Bere erdi-anaia Abdullah hil ondoren, hartu zuen tronua.
1963 eta 2011 artean Riad probintziaren gobernadorea izan zen eta, harrezkero, Defentsa Ministroa. 1982 eta 2005 artean erregea izan zen Fadhen anaia osoa da. Hurrengo printze oinordea Muqrin da.

## Erreferentziak

* ↑ «Abdullah bin Abdulaziz erregea hil da» Berria 2015-01-23.
* Datuak: Q367825
* Multimedia: Salman of Saudi Arabia / Q367825
# Salmanasar II.a

Salmanasar II.a, Asiriako errege bat izan zen. K.a. 1031 eta K.a. 1019 bitartean gobernatu zuen. Bere aita Ashurnasirpal I.a ren oinordekoa izan zen, eta, bere oinordekoa, Ashur-nirari IV.a izan zen. Salmanasar II.aren erregealdiari buruz ez da askorik ezagutzen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
* Datuak: Q392650
* Multimedia: Shalmaneser II / Q392650
# Salma Solaun

Salma Solaun (Gasteiz, Araba, 2005eko martxoaren 2a) gimnasia erritmikoan, banakako zein taldekako modalitatean, lehiatzen den kirolaria da.
2024ko Udako Olinpiar Jokoetan parte hartuko du.

## Kirolari ibilbidea

Salma Solaun txiki-txikitan hasi zen gimnasia erritmikoan. Hiru urte besterik ez zituen, Gasteizko Beti Aurrera Klubean sartu zenean. Espainiako txapelduna izan zen, bere lehen estreinaldian (2015), Espainiako Taldekako txapelduna urte horretan bertan, eta Espainiako txapeldun absolutua, Alebinetan, 2016. urtean.
Banakako modalitatean, Moskuko Munduko Junior Txapelketan (2019) brontzezko domina lortu zuen zinta ariketan. 2021ean, lesio larria izan zuen ezkerreko belaunean, eta, horren ondorioz, galdu egin zuen Japonian urte horretan bertan jokatutako munduko txapelketa. Teresa Gorospe kideak ordezkatu zuen.
Indarberritu ondoren, Espainiako taldekako selekzioarekin lehiatu zen, senior kategorian eta zilarrezko domina lortu zuten Tel-Aviven (Israel) jokatutako munduko txapelketan, zinta eta pilotekin. Horrez gain, brontzezko hiru domina eskuratu zituen 2022ko Gimnasia Erritmikoko Munduko Txapelketan, Bulgariako Sofia hirian, eta zilarrezko domina bat 2022ko Gimnasia Erritmikoko Europako Txapelketan.
Munduko Kopako hainbat domina ere irabazi zituen.

## Nazioarteko palmaresa

Munduko txapelketa :
| Urtea | Lekua | Domina | Proba |
| 2022 | Sofia (Bulgaria) | 03 ! | Lehiaketa osoa |
| 2022 | Sofia (Bulgaria) | 03 ! | Taldekako lehiaketa |
| 2022 | Sofia (Bulgaria) | 03 ! | 5 uztaiarekin |
| Europako txapelketa ||||
| Urtea | Lekua | Domina | Proba |
| 2022 | Tel Aviv (Israel) | 02 ! | 3 zintarekin + 2 pilotarekin |
| Juniorren Munduko Txapelketa ||||
| Urtea | Lekua | Domina | Proba |
| 2019 | Mosku (Errusia) | 03 ! | Zinta |

## Erreferentziak

* 1 2 «Salma Solaun» Euskalgym (Noiz kontsultatua: 2022-09-25).
* ↑ «Olinpiar Jokoetan 43 euskal herritarrek parte hartuko dute» Berria 2024-07-24 (Noiz kontsultatua: 2024-07-24).
* ↑ Hoy, Gasteiz. (2022-09-18). «Salma Solaun consigue otra medalla en el Mundial» Gasteiz Hoy (Noiz kontsultatua: 2022-09-25).
* ↑ «Salma Solaun se cuelga la medalla de bronce en el Mundial de Gimnasia Rítmica» EITB 2022-09-17 (Noiz kontsultatua: 2022-09-25).
* ↑ «Salma Solaun, plata en el Europeo de gimnasia rítmica» El Correo 2022-06-20 (Noiz kontsultatua: 2022-09-25).
* ↑ Salma Solaun gana la plata en el ejercicio mixto por conjuntos del Europeo de gimnasia rítmica. .

## Kanpo estekak

* Salma Solaun zenbait ariketatanYouTube
* Salma Solaun. Extramadura, 2021Youtube
* Salma Solaun, eskolarteko lehiaketanYouTube
* Datuak: Q89356670
# Schöneberg (Brandenburgo)

Schöneberg Alemaniako udalerria da. Brandenburgo estatuan kokatuta dago, [[Uckermark (barrutia)|Uckermark]] barrutian. 2014an 876 biztanle zituen 46,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q622161
* Multimedia: Schöneberg (Uckermark) / Q622161
# Schöneck, Saxony

Schöneck, Saxony Alemaniako hiri-udalerri bat da, Saxonia estatuan. Azken zentsuaren arabera 2.997 biztanle zituen, 55,06 kilometro koadroko azaleran.

## Kanpo estekak

* Datuak: Q46903
* Multimedia: Schöneck/Vogtl. / Q46903
# Schöneck (Hessen)

Schöneck Alemaniako udalerria da. Hessen estatuan kokatuta dago, [[Main-Kinzig barrutia|Main-Kinzig]] barrutian. 2014an 11.625 biztanle zituen 21,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q594284
* Multimedia: Schöneck (Hesse) / Q594284
# Schönburg

Schönburg Alemaniako udalerri bat da, Saxonia-Anhalt estatuan. Azken zentsuaren arabera 1.070 biztanle zituen, 14,6 kilometro koadroko azaleran.

## Kanpo estekak

* Datuak: Q564347
* Multimedia: Schönburg (Saale) / Q564347
# Schöneberg (Bad Kreuznach)

Schöneberg Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 637 biztanle zituen 7,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q686937
* Multimedia: Schöneberg (Hunsrück) / Q686937
# Schönbrunn jauregia

Schönbrunn jauregia (alemanez: Schloss Schönbrunn) Vienako (Austria) rokoko estiloko jauregi bat da, udako enperadore egoitza izana, hainbat lorategi zabalez hornitua. Jauregiak 1.441 gela ditu, eta Austriako kultura monumentu garrantzitsuenetako bat da. 1960ko hamarkadaz geroztik, Vienako turismo erakargarri nagusietako bat da. Jauregi hartan eta lorategi haietan islatuta daude Habsburgo etxeko errege-erreginen gustuak, interesak eta nahiak.

## Erreferentziak

* ↑ (Alemanez)(Frantsesez)(Ingelesez)(Italieraz) Schönbrunn jauregiaren webgunea.

## Kanpo estekak

* Datuak: Q131330
* Multimedia: Palace of Schönbrunn / Q131330
# Schöneberg (Altenkirchen)

Schöneberg Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 381 biztanle zituen 3,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q676444
* Multimedia: Schöneberg (Westerwald) / Q676444
# Schöndorf (Renania-Palatinatua)

Schöndorf Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 740 biztanle zituen 10,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q665152
* Multimedia: Schöndorf (an der Ruwer) / Q665152
# Schöndorf (Turingia)

Schöndorf Alemaniako udalerria da. Turingia estatuan kokatuta dago, Saale-Orla-Kreis barrutian. 2014an 290 biztanle zituen 10,11 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q685274
* Multimedia: Schöndorf (bei Schleiz) / Q685274
# Schönebeck

Schönebeck Alemaniako hiri-udalerri bat da, Saxonia-Anhalt estatuan. Azken zentsuaren arabera 30.389 biztanle zituen, 85.770.000 kilometro koadroko azaleran.

## Kanpo estekak

* Datuak: Q16020
* Multimedia: Schönebeck (Elbe) / Q16020
# Samarkanda probintzia

Samarkanda (edo Samarqand) probintzia Uzbekistango probintzietako bat da, herrialdearen erdialdean kokatua Zeravshan ibaiaren arroan. Mugakide ditu Tajikistan, Navoiy probintzia, Jizzakh probintzia eta Qashqadaryo probintzia. Bertan 2.322.000 biztanle inguru bizi dira, horietako %75 landa eremuetan.
Probintzia 14 barrutitan banatua dago. Hiriburua Samarkanda da (368.000 bizt). Beste hiri nagusiak honakoak dira: Bulung‘ur, Juma, Ishtixon, Kattaqo‘rg‘on, Urgut eta Oqtosh.
Bertako klima kontinentala da, negu epel eta hezeekin eta uda bero eta lehorrekin.

## Kanpo estekak

* Datuak: Q487532
* Multimedia: Samarqand Region / Q487532
# Saint-Patrice-de-Beaurivage (Quebec)

Saint-Patrice-de-Beaurivage Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Lotbinière konderriko eskualde-udalerria da. 2011ko zentsoaren arabera 1,08 biztanle zituen 85.91 kilometro koadroko azaleran.

## Kanpo estekak

* Datuak: Q3463099
* Multimedia: Saint-Patrice-de-Beaurivage / Q3463099
# Saint-Pascal (Quebec)

Saint-Pascal Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Kamouraska konderriko eskualde-udalerria da. 2011ko zentsoaren arabera 3,49 biztanle zituen 59.34 kilometro koadroko azaleran.

## Kanpo estekak

* Datuak: Q142451
* Multimedia: Saint-Pascal / Q142451
# Saint-Patrice-de-Sherrington (Quebec)

Saint-Patrice-de-Sherrington Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Les Jardins-de-Napierville konderriko eskualde udalerria da.. 2011ko zentsoaren arabera 1,971 biztanle zituen 92.65 kilometro koadroko azaleran.

## Kanpo estekak

* Datuak: Q3463101
* Multimedia: Saint-Patrice-de-Sherrington / Q3463101